CELEX: 32014R0750
Language: mt
Date: 2014-07-10 00:00:00
Title: Regolament ta' Implimentazzjoni tal-Kummissjoni (UE) Nru 750/2014 tal- 10 ta' Lulju 2014 dwar il-miżuri ta' protezzjoni f'rabta mad-dijarea porċina epidemika fir-rigward tar-rekwiżiti tas-saħħa tal-annimali għall-introduzzjoni tal-annimali porċini fl-Unjoni  Test b'rilevanza għaż-ŻEE

11.7.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 203/91
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 750/2014
      tal-10 ta' Lulju 2014
      dwar il-miżuri ta' protezzjoni f'rabta mad-dijarea porċina epidemika fir-rigward tar-rekwiżiti tas-saħħa tal-annimali għall-introduzzjoni tal-annimali porċini fl-Unjoni
      (Test b'rilevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat id-Direttiva tal-Kunsill 91/496/KEE tal-15 ta' Lulju 1991 li tistabbilixxi l-prinċipji li jirregolaw l-organizzazzjoni tal-kontrolli veterinarji fuq annimali li jidħlu fil-Komunità minn pajjiżi terzi u li temenda d-Direttivi 89/662/KEE, 90/425/KEE u 90/675/KEE (1), u b'mod partikolari l-Artikolu 18(1) u (7) tagħha,
      Billi:
      
                  (1)
               
               
                  Id-Direttiva 91/496/KEE tipprevedi, fost l-oħrajn, li jekk marda jew kwalunkwe fenomenu ieħor li għandhom il-probabbiltà li jippreżentaw theddida serja għas-saħħa tal-annimali jew dik umana fit-territorju ta' pajjiż terz, jew jekk kwalunkwe raġuni oħra serja tas-saħħa tal-annimali hekk timmerita, il-Kummissjoni, billi taġixxi fuq l-inizjattiva tagħha stess jew fuq talba ta' Stat Membru, tista' tadotta miżuri mingħajr dewmien, inkluż kundizzjonijiet speċjali fir-rigward ta' annimali li ġejjin mill-pajjiż terz ikkoċernat, kollu jew parti minnu.
               
            
                  (2)
               
               
                  Ir-Regolament tal-Kummissjoni (UE) Nru 206/2010 (2) jistabbilixxi, fost l-oħrajn, ir-rekwiżiti taċ-ċertifikazzjoni veterinarja għall-introduzzjoni fl-Unjoni ta' ċerti kunsinni ta' annimali ħajjin. Fih previst li l-kunsinni tal-bhejjem tal-ifrat għandhom jiġu introdotti fl-Unjoni biss jekk jikkonformaw ma' ċerti rekwiżiti u jkunu akkumpanjati miċ-ċertifikat veterinarju li jixraq, magħmul skont il-mudell rilevanti stabbilit fil-Parti 2 tal-Anness I ta' dak ir-Regolament.
               
            
                  (3)
               
               
                  Ir-rekwiżiti tas-saħħa tal-annimali stipulati fil-mudell taċ-ċertifikati verterinarji jipprevjenu garanziji fir-rigward tal-mard tal-annimali li jistgħu jagħmlu ħsara lill-istatus tas-saħħa tal-annimali tal-Unjoni. L-issodisfar ta' rekwiżiti bħal dawn huwa għalhekk essenzjali sabiex l-Unjoni tiġi protetta minn tifqigħa ta' mard eżotiku.
               
            
                  (4)
               
               
                  Notifika mill-Istati Uniti lill-Organizzazzjoni Dinjija għas-Saħħa tal-Annimali, l-Uffiċċju Internazzjonali tal-Mard Epiżootiku (3) turi li Mard Ġdid Koronavajrus Enteriku tal-Ħnieżer ikkawżat mill-alfakoronavajrusis porċini emerġenti inkluż il-vajrus tad-dijarea porċina epidemika u deltakoronavajrus porċin ġdid ħareġ fl-Amerika ta' Fuq. Il-Kanada informat lill-Kummissjoni dwar ir-riżutati pożittivi tat-testijiet għall-preżenza kemm tal-alfa kif ukoll tad-deltakoronavajrus li twettqu fl-impriżi tal-ħnieżer Kanadiżi.
               
            
                  (5)
               
               
                  Id-dijarea porċina epidemika kkawżata mill-alfakoronavajrus emerġenti u d-deltakoronavajrus ġdid tista' tikkostitwixxi riskju għall-istatus tas-saħħa tal-annimali tal-Unjoni. Din taffettwa lill-ħnieżer u l-marda klinika hija iktar evidenti fil-qżieżes fejn kien hemm perċentwali għoljin ta' mwiet.
               
            
                  (6)
               
               
                  Għalhekk hemm bżonn li jiġu riveduti r-rekwiżiti tas-saħħa tal-annimali għad-dħul tal-kunsinni tal-annimali porċini fl-Unjoni miż-żoni li fihom hija preżenti l-marda kkawżata minn dawn il-vajrusis sabiex jiġu fornuti l-garanziji neċessarji fl-impriża tal-oriġini u tiġi evitata l-introduzzjoni fl-Unjoni tad-dijarea porċina epidemika li hija kkawżata minn dawk il-vajrusis.
               
            
                  (7)
               
               
                  B'riżultat tal-bżonn li tiġi protetta s-saħħa tal-annimali fl-Unjoni u t-theddida serja minħabba l-introduzzjoni fl-Unjoni ta' ħnieżer ħajjin għat-tnissil u/jew il-produzzjoni, il-Kummissjoni għandha tadotta miżuri ta' salva gwardja proviżorji għall-kunsinni ta' dawk l-annimali minn pajjiżi terzi affettwati elenkati fl-Anness I ta' dan ir-Regolament. Bl-istess mod, il-kunsinni ta' dawk l-annimali għandhom ikunu akkumpanjati minn ċertifikat tas-saħħa skont il-mudell stipulat fl-Anness II ta' dan ir-Regolament li jipprevjeni garanziji speċifiċi fir-rigward tad-dijarea porċina epidemika kkawżata mill-alfakoronavajrus emerġenti u d-deltakoronavajrus porċin ġdid.
               
            
                  (8)
               
               
                  Minħabba r-riskju serju għas-saħħa tal-annimali b'riżultat ta' dawk il-kunsinni, dawk il-miżuri ta' salva gwardja proviżorji għandhom jidħlu fis-seħħ fil-jum ta' wara l-pubblikazzjoni ta' dan ir-Regolament u japplikaw għal perjodu ta' 6 xhur.
               
            
                  (9)
               
               
                  Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
               
            ADOTTAT DAN IR-REGOLAMENT:
      Artikolu 1
      Permezz ta' deroga mill punt (b) tal-Artikolu 3 u l-Partijiet 1 u 2 tal-Anness I tar-Regolament (UE) Nru 206/2010, il-kunsinni tal-ħnieżer ħajjin għat-tnissil u l-produzzjoni, koperti miċ-ċertifikat veterinarju mudell “POR-X” stipulat f'dak l-Anness, minn pajjiżi terzi elenkati fl-Anness I ta' dan ir-Regolament, għandhom ikunu akkumpanjati minn ċertifikat veterinarju skont il-mudell stipulat fl-Anness II ta' dan ir-Regolament.
      Artikolu 2
      Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Għandu japplika sat-12 ta' Jannar 2015.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-10 ta' Lulju 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 268, 24.9.1991, p. 56.
      
         (2)  Ir-Regolament tal-Kummissjoni (UE) Nru 206/2010 tat-12 ta' Marzu 2010 li jistabbilixxi listi ta' pajjiżi terzi, territorji jew partijiet minnhom awtorizzati għall-introduzzjoni fl-Unjoni Ewropea ta' annimali partikulari u laħam frisk u r-rekwiżiti relatati maċ-ċertifikazzjoni veterinarja (ĠU L 73, 20.3.2010, p. 1).
      
         (3)  http://www.oie.int/wahis_2/public/wahid.php/Reviewreport/Review?page_refer=MapFullEventReport&reportid=15133
      
         ANNESS I
         CA — Il-Kanada
         US — L-Istati Uniti
      
      
         ANNESS II
         Mudell POR-X -PED
         
            
         Test ta 'immaġni
         
            PAJJIŻ
            Ċertifikat veterinarju għall-UE
            Parti I: Dettalji tal-kunsinna mibgħuta
            I.1. Speditur
            Isem
            Indirizz
            Tel.
            I.2. Numru ta’ referenza taċ-ċertifikat
            I.2.a.
            I.3. Awtorità kompetenti ċentrali
            I.4. Awtorità kompetenti lokali
            I.5. Destinatarju
            Isem
            Indirizz
            Kodiċi postali
            Tel.
            I.6.
            I.7. Pajjiż tal-oriġini
            Kodiċi ISO
            I.8. Reġjun tal-oriġini
            Kodiċi
            I.9. Pajjiż tad-destinazzjoni
            Kodiċi ISO
            I.10. Reġjun tad-destinazzjoni
            Kodiċi
            I.11. Post tal-oriġini
            Isem Numru tal-approvazzjoni
            Indirizz
            I.12.
            I.13. Post tat-tagħbija
            Indirizz Numru tal-approvazzjoni
            I.14. Data tat-tluq
            I.15. Mezz tat-trasport
            Ajruplan Vapur Vagun tal-ferrovija
            Vettura tat-triq Oħrajn
            Identifikazzjoni
            Referenzi dokumentarji
            I.16. BIP tad-dħul fl-UE
            I.17.
            I.18. Deskrizzjoni tal-prodott
            I.19. Kodiċi tal-merkanzija (kodiċi HS):
            01.03
            I.20. Kwantità
            I.21.
            I.22. Għadd ta’ pakketti
            I.23. Identifikazzjoni tal-kontenitur/numru tas-siġill
            I.24.
            I.25. Merkanzija ċertifikat għal:
            Tgħammir
            I.26.
            I.27. Għall-importazzjoni jew għad-dħul fl-UE
            I.28. Identifikazzjoni tal-merkanzija
            Speċi Sistema ta’ identifikazzjoni Numru tal-identifikazzjoni Età Sess
            (isem xjentifiku)
         
         
            
         Test ta 'immaġni
         
            PAJJIŻ
            Mudell POR-X
            II. Informazzjoni dwar is-saħħa
            II.a. Numru ta’ referenza taċ-ċertifikat
            II.b.
            II.1. Attestazzjoni tas-Saħħa Pubblika
            Jiena, il-veterinarju uffiċjali sottoskritt, b’dan niċċertifika, li l-annimali deskritti f’dan iċ-ċertifikat:
            II.1.1. ġejjin minn impriżi agrikoli li kienu ħielsa minn kwalunkwe projbizzjoni uffiċjali minħabba raġunijiet ta’ saħħa, għall-aħħar 42 jum fil-każ tal-bruċellożi, għall-aħħar 30 jum fil-każ tal-antraċe u għall-aħħar sitt xhur fil-każ tar-rabja, u l-annimali ma ġewx f’kuntatt ma’ annimali minn impriżi agrikoli li ma kinux jissodisfaw dawn il-kundizzjonijiet;
            II.1.2. ma rċevew:
            — ebda sustanza stilbene jew tirostatika,
            — sustanzi estroġeniċi, androġeniċi, ġestaġeniċi jew b agonistiċi għal skopijiet apparti minn trattamenti terapewtiċi jew żootekniċi (kif iddefinit fid-Direttiva 96/22/KE).
            II.2. Attestazzjoni tas-Saħħa tal-Annimali
            Jiena, il-veterinarju uffiċjali sottoskritt, b’dan niċċertifika, li l-annimali deskritti hawn fuq jissodisfaw ir-rekwiżiti li ġejjin:
            II.2.1. ġejjin minn territorju bil-kodiċi: (1) li, fid-data tal-ħruġ ta’ dan iċ-ċertifikat:
            (2) jew [(a) ilu ħieles għal 24 xahar mill-marda tal-ilsien u d-dwiefer, għal 12-il xahar mill-pesta tal-ifrat, mid-deni Afrikan tal-ħnieżer, mid-deni klassiku tal-ħnieżer, mill-marda vesikulari tal-ħnieżer u mill-eksantema vesikulari, u]
            (2) jew [(a) (i) ilu ħieles [għal 24 xahar mill-marda tal-ilsien u d-dwiefer] (2), għal 12-il xahar mill-pesta tal-ifrat, mid-deni Afrikan tal-ħnieżer, mill-eksantema vesikulari, [mid-deni klassiku tal-ħnieżer] (2) u [mill-marda vesikulari tal-ħnieżer] (2), u
            (ii) ilu meqjus ħieles [mill-marda tal-ilsien u d-dwiefer] (2), [[mid-deni klassiku tal-ħnieżer] (2), u [mill-marda vesikulari tal-ħnieżer (2), minn (jj/xx/ssss), mingħajr ma’ kien hemm każijiet/tfaqqigħ minn dik id-data, u awtorizzat jesporta dawn l-annimali permezz tar-Regolament tal-Kummissjoni (UE) Nru/, tal- (jj/xx/ssss), u]
            (2) jew [(b) għal 6 xhur mill-istomatite vexxikulari, u]
            (2) (9) jew [(b) l-annimali nżammu għal 21 jum, jew mit-twelid jekk ikollhom inqas minn 21 jum fl-età, qabel il-bidu tal-kwarantina ta’ qabel l-esportazzjoni f’impriża agrikola li fiha l-ebda każ tal-istomatite vexxikulari ma ġie rrappurtat uffiċjalment matul dak il-perjodu u matul il-kwarantina ta’ qabel l-esportazzjoni ta’ mhux inqas minn 30 jum qabel l-imbark fi stazzjon tal-kwarantina protett minn insetti portaturi fejn ġew soġġetti, b’riżultat negattiv, għal soluzzjoni dilwita tas-serum ta’ 1 fi 32 għal test tan-newtralizzazzjoni tal-vajrus għall-istomatite vexxikulari mwettaq kif imsemmi fil-Parti 6 tal-Anness I tar-Regolament (UE) Nru 206/2010 fuq kampjuni li jittieħdu mill-inqas 21 jum wara l-bidu tal-kwarantina; u]
            (c) inżammu għal 40 jum qabel intbagħtu f’impriża agrikola fejn l-ebda każ tad-dijarea porċina epidemika ma kien ikkonfermat jew suspettat u ġew soġġetti għal test aġent ta’ identifikazzjoni (PCR) għad-detezzjoni tal-vajrus tad-Dijarea Porċina Epidemika u d-Deltakoronavajrus Porċin fuq kampjuni fekali meħudin sebat ijiem qabel intbagħtu, b’riżultati negattivi u ma ħadux tilqim kontra dawk il-vajrusis, u
            (d) fejn matul l-aħħar 12-il xahar, ma sar l-ebda tilqim kontra l-mard elenkat fil-punt (a) u l-importazzjonijiet ta’ bhejjem domestiċi tal-ifrat imlaqqma kontra dan il-mard mhumiex permessi;
            II.2.2. dawn ilhom fit-territorju deskritt fil-punt II.2.1 minn twelidhom, jew għal mill-inqas għal dawn l-aħħar sitt xhur qabel ma ntbagħtu lejn l-Unjoni u bla ma ġew f’kuntatt ma’ bhejjem tal-ifrat importati fl-aħħar 30 jum;
            II.2.3. ilhom fl-impriża/i agrikola/i deskritti fil-kaxxa ta’ referenza I.11 minn twelidhom, jew għal mill-inqas 40 jum qabel ma ntbagħtu, u, matul dan il-perjodu, fl-impriża/i agrikola/i u f’żona b’raġġ ta’ 10 km madwar l-impriża/i agrikola/i tal-oriġini, ma kien hemm l-ebda każ/tifqigħa tal-mard imsemmi fil-punt II.2.1;
            Parti II: Ċertifikazzjoni
         
         
            
         Test ta 'immaġni
         
            PAJJIŻ
            Mudell POR-X
            II. Informazzjoni dwar is-saħħa
            II.a. Numru ta’ referenza taċ-ċertifikat
            II.b.
            II.2.4. A mhumiex annimali li se jinqatlu skont programm nazzjonali għall-eradikazzjoni tal-mard, u lanqas ma tlaqqmu kontra l-mard imsemmi fil-punt II.2.1;
            (2) (3) [II.2.4. B ġew soġġetti fl-aħħar 30 jum għal test għall-antikorpi tal-marda vesikulari tal-ħnieżer u għal test għall-antikorpi tad-deni klassiku tal-ħnieżer b’riżultati negattivi fiż-żewġ każijiet;]
            (2) (4) [II.2.4. C ġew soġġetti f’dawn l-aħħar 30 jum għal test b’antiġeni ta’ Brucella bbaferjati għall-bruċellożi porċina b’riżultati negattivi;]
            II.2.5. ġejjin minn merħliet li mhumiex ristretti fil-programm nazzjonali tal-eradikazzjoni tal-bruċellożi;
            II.2.6. huma/kienu (2) mibgħuta mill-impriża/i agrikola/i tal-oriġini, mingħajr ma għaddew minn ebda suq,
            (2) jew [direttament lejn l-Unjoni,]
            (2) jew [lejn iċ-ċentru ta’ raggruppament awtorizzat uffiċjalment deskritt fil-kaxxa ta’ referenza I.13 li jinsab fit-territorju deskritt fil-punt II.2.1,,]
            u, sakemm intbagħtu lejn l-Unjoni:
            (a) ma ġewx f’kuntatt ma’ bhejjem oħra tal-ifrat li mhumiex konformi mar-rekwiżiti tas-saħħa kif deskritti f’dan iċ-ċertifikat, u
            (b) ma kienu fl-ebda post fejn fih, jew madwaru f’raġġ ta’ 10 km, matul l-40 jum preċedenti, kien hemm każ/tifqigħa ta’ ebda marda msemmija fil-punt II.2.1, u
            (c) ma kienu fl-ebda post fejn fih, jew madwaru f’raġġ ta’ 10 km, matul l-40 jum preċedenti, kien hemm każ/tifqigħa ta’ ebda marda msemmija fil-punt II.2.1, u;
            II.2.7. kull vettura tat-trasport jew kontejner li fihom tgħabbew, tnaddfu u ġew diżinfettati qabel it-tagħbija b’diżinfettant awtorizzat uffiċjalment;
            II.2.8. ġew eżaminati minn veterinarju uffiċjali fi żmien 24 siegħa mit-tagħbija u ma wrew l-ebda sinjal kliniku ta’ mard;
            II.2.9. dawn tgħabbew biex jintbagħtu lejn l-Unjoni fi (jj/xx/ssss) (5) fil-mezz tat-trasport deskritt fil-kaxxa ta’ referenza I.15 li tnaddfu u ġew diżinfettati qabel it-tagħbija b’diżinfettant awtorizzat uffiċjalment u huma mibnija b’tali mod li l-fekali, l-awrina, l-imfierex jew l-għalf ma jkunux jistgħu jnixxu jew jaqgħu barra mill-vettura jew mill-kontejner waqt it-trasportazzjoni.
            II.3. Attestazzjoni tat-trasport tal-annimali
            Jiena, il-veterinarju uffiċjali sottoskritt, b’dan niċċertifika, li l-annimali deskritti hawn fuq ġew trattati qabel u waqt it-tagħbija skont id-dispożizzjonijiet rilevanti tar-Regolament (KE) Nru 1/2005, b’mod partikolari fir-rigward tal-ilma u l-għalf, u huma f’kundizzjoni tajba għat-trasport maħsub.
            (2) (6) [II.4. Rekwiżiti spe ċifiċi
            II.4.1. Il-marda ta’ Aujeszky hija notifikabbli fil-pajjiż imsemmi fil-kaxxa ta’ referenza I.7;
            II.4.2. skont l-informazzjoni uffiċjali, ma kienet irreġistrata l-ebda evidenza klinika, patoloġika jew seroloġika tal-marda ta’ Aujeszky għall-aħħar 12-il xahar fl-impriża/i agrikola/i tal-oriġini msemmija fil-kaxxa ta’ referenza I.11., u f’dawk l-impriża/i agrikola/i li jinsabu fil-qrib tagħha/om f’distanza ta’ 5 km;
            II.4.3. l-annimali msemmija fil-kaxxa ta’ referenza I.28:
            (a) qabel ma ntbagħtu għall-esportazzjoni, ilhom minn twelidhom fl-impriża/i agrikola/i tal-oriġini msemmija fil-kaxxa ta’ referenza I.11. jew ilhom f’din/dawn l-impriża/i agrikola/i għall-aħħar 3 xhur u f’oħrajn ta’ status ekwivalenti mit-twelid,
            (b) ġew iżolati f’akkomodazzjoni approvata mill-awtorità kompetenti għall-aħħar 30 jum immedjatament qabel ma ntbagħtu għall-esportazzjoni, mingħajr kuntatt dirett jew indirett ma’ annimali Suidae oħra,
         
         
            
         Test ta 'immaġni
         
            PAJJIŻ
            Mudell POR-X
            II. Informazzjoni dwar is-saħħa
            II.a. Numru ta’ referenza taċ-ċertifikat
            II.b.
            (c) ġew soġġetti għal test ELISA għall-preżenza tal-Ig (7) fuq sera li ttieħdu mill-inqas 21 jum wara li ġew iżolati, b’riżultati negattivi; u, l-annimali kollha f’iżolament ukoll taw riżultati negattivi għal dan it-test, u
            (d) ma tlaqqmux kontra l-marda ta’ Aujeszky u ma kinux f’kuntatt ma’ annimali mlaqqma, u l-merħla tal-oriġini ma tlaqqmitx matul it-12-il xahar preċedenti.]
            (2) (8) [II.4.4 (rekwiżiti u/jew testijiet oħra)]
            Noti
            Dan iċ-ċertifikat huwa maħsub għall-annimali porċini domestiċi ħajjin (Sus scrofa) maħsuba għat-tgħammir jew għall-produzzjoni.
            Wara l-importazzjoni, l-annimali għandhom jittieħdu mingħajr dewmien lejn l-impriża agrikola tad-destinazzjoni fejn għandhom jibqgħu għal perjodu minimu ta’ 30 jum qabel ċaqliq ieħor barra mill-impriża agrikola, ħlief fil-każ ta’ annimali mibgħuta direttament lejn biċċerija jew ta’ annimali li jagħmlu tranżitu fl-Unjoni minn pajjiż terz wieħed għal pajjiż terz ieħor
            Parti I:
            — Kaxxa ta’ referenza I.8: Agħti l-kodiċi tat-territorju kif tidher fil-Parti 1 tal-Anness I tar-Regolament (UE) Nru 206/2010.
            — Kaxxa ta’ referenza I.13: Iċ-ċentru ta’ raggruppament, jekk ikun hemm, irid jissodisfa l-kundizzjonijiet għall-approvazzjoni tiegħu, kif stabbilit fil-Parti 5 tal-Anness I tar-Regolament (UE) Nru 206/2010.
            — Kaxxa ta’ referenza I.15: Għandu jingħata n-numru tar-reġistrazzjoni (vaguni tal-ferrovija jew kontejners u trakkijiet), in-numru tat-titjira (ajruplan) jew l-isem (tal-vapur). Fil-każ ta’ ħatt u tagħbija mill-ġdid, l-ispeditur għandu jinforma lill-BIP bid-dħul fl-Unjoni.
            — Kaxxa ta’ referenza I.23: Fil-każ ta’ kontejners jew kaxex, għandu jiġi inkluż in-numru tal-kontejner u n-numru tas-siġill (fejn applikabbli).
            — Kaxxa ta’ referenza I.28: Sistema ta’ identifikazzjoni: l-annimali għandu jkollhom:
            Numru individwali li jippermetti t-traċċar tal-impriżi agrikoli tal-oriġini tagħhom. Tkun speċifikata s-sistema ta’ identifikazzjoni (bħal tikketta, tatwaġġi, ħruq fuq il-ġilda, ċippa, transponder).
            Tikketta tal-widnejn li tinkludi l-kodiċi ISO tal-pajjiż esportatur. In-numru individwali jrid jippermetti t-traċċar tal-impriża agrikola tal-oriġini tagħhom.
            — Kaxxa ta’ referenza I.28: Eta’: xhur.
            — Kaxxa ta’ referenza I.28: Sess (M = maskil, F = femminili, K = kastrat).
            Parti II:
            (1) Il-kodiċi tat-territorju kif tidher fil-Parti 1 tal-Anness I tar-Regolament (UE) Nru 206/2010.
            (2) Żomm kif jixraq.
            (3) Għandhom jingħataw il-garanziji supplimentari meta jintalbu fil-kolonna 5 “SG” tal-Parti 1 tal-Anness I tar-Regolament (UE) Nru 206/2010, bl-entrata “B”.
            (4) Għandhom jingħataw il-garanziji supplimentari meta jintalbu fil-kolonna 5 “SG” tal-Parti 1 tal-Anness I tar-Regolament (UE) Nru 206/2010, bl-entrata “C”.
            (5) Data tat-tagħbija. L-importazzjonijiet ta’ dawn l-annimali ma għandhomx jiġu permessi meta l-annimali jkunu tgħabbew qabel id-data tal-awtorizzazzjoni għall-esportazzjoni lejn l-Unjoni jew il-pajjiż terz, it-territorju jew parti minnu msemmi fil-Kaxxi I.7 u I.8, jew matul perjodu fejn ġew adottati miżuri restrittivi mill-Unjoni kontra l-importazzjonijiet ta’ dawn l-annimali minn dan il-pajjiż terz, mit-territorju jew parti minnu.
            (6) Meta jintalab mill-Istat Membru tal-UE tad-destinazzjoni jew mill-Iżvizzera, f’konformità mad-Deċiżjoni 2008/185/KE, u l-Ftehim bejn il-Komunità u l-Konfederazzjoni Żvizzera dwar il-kummerċ fi prodotti agrikoli (ĠU L 114, 30.4.2002, p. 132.) ħlief għal dawk il-pajjiżi b’“IX” fil-kolonna 6 “Kundizzjonijiet speċifiċi” tal-Parti 1 tal-Anness I tar-Regolament (UE) Nru 206/2010.
            (7) Għandhom jitwettqu skont l-istandards stabbiliti fl-Anness III tad-Deċiżjoni 2008/185/KE. Fil-każ ta’ ħnieżer li għandhom iktar minn 4 xhur, it-test użat għandu jkun dak tal-vajrus sħiħ ELISA.
            (8) Rekwiżiti oħra rikjesti mill-Finlandja fir-rigward tal-gastro-enterite trażmissibbli.
            (9) Għandhom jingħataw il-garanziji supplimentari meta jintalbu fil-kolonna 5 “SG” tal-Parti 1 tal-Anness I tar-Regolament (UE) Nru 206/2010, bl-entrata “D”.
         
         
            
         Test ta 'immaġni
         
            PAJJIŻ
            Mudell POR-X
            II. Informazzjoni dwar is-saħħa
            II.a. Numru ta’ referenza taċ-ċertifikat
            II.b.
            Veterinarju uffiċjali
            Isem (b’ittri kapitali): Kwalifika u titlu:
            Data: Firma:
            Timbru: